Ek verneem dat Anton Goosen (Bushrock) en Gallo Music in Oktober 2000 'n "Die beste van Koos Kombuis" CD uitreik, saamgestel uit liedjies wat reeds op vorige CD's was. Ek het geen insae in die samestelling van die CD, die omslagontwerp of enigiets anders nie. Koos Kombuis het, om die waarheid te sê, niks te doen met hierdie "Koos Kombuis" CD nie! Ek glo en vertrou die CD sal 'n goeie verskeidenheid bevat, maar ek glo nie die tyd is reg vir vrystelling van NOG 'n kompilasie CD, so kort na 'Mona Lisa' en 'Blou Kombuis' nie.